《县圃莲花方开同时木犀吐芳刘光远仙尉赋诗为》
宋代·程公许

季丰苦积阴，泥迳殊窘步。
彼姝水花红，媚此晴色暮。
邂逅小山桂，缠洗山掌露。
相携斋阁来，不著丹铅污。
杲之与黄香，胡为此同聚。
向来古锦九，散落不知数。
吟肠久荒涩，幽赏但默喻。
殷勤吴市仙，能供岩壑趣。
诗味淡愈佳，交情凝有素。
我愿同茑萝，得与长松附。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。